Diari Oficial de la Generalitat Valenciana


Sumari del DOGV 8082, del 12-07-2017 (2017/5584)

RESOLUCIÓ de 17 de febrer de 2016, per la qual s'acorda declarar la caducitat de l'autorització ambiental integrada concedida per a la instal·lació d'una planta de biogàs a Benlloch.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   8082

Data del DOGV
:   12-07-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/5584


Data del document
:   17-02-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * empresa privada

RESOLUCIÓ de 17 de febrer de 2016, per la qual s'acorda declarar la caducitat de l'autorització ambiental integrada concedida per a la instal·lació d'una planta de biogàs a Benlloch. [2017/5584]  
Vist l'expedient de referència incoat a instàncies de la mercantil Promociones Rurales de Biogas Benlloch, SL, amb domicili social al c/ d'Enmig, núm. 52, 2n pta a Castelló de la Plana, s'emet aquesta resolució, de conformitat amb els següents:  
  
Antecedents  
  
Primer. Amb data 7 d'abril de 2011, per la representació de la mercantil Promociones Rurales de Biogás Benlloch, SL, amb CIF R91629523 i domicili social a Castelló de la Plana, c/ d'Enmig, núm. 52, 2n pta, és presentada en els serveis territorials de la llavors Conselleria de Medi Ambient, Aigua, Urbanisme i Habitatge de Castelló, sol·licitud d'autorització ambiental integrada per a la instal·lació d'una planta de biogàs, a ubicar en la partida Llacunes, polígon 3, parcel·la 49 de Benlloch (Castelló), d'acord amb el que s'indica en l'annex II de la Llei 2/2006, de 5 de maig, de Prevenció de la Contaminació i Qualitat Ambiental, (d'ara en avant LPCCA).  
S'acompanya informe urbanístic d'activitat de l'Ajuntament de Benlloch (Castelló), de data 13 d'octubre de 2010, de conformitat amb el que estableix l'article 26 de la LPCCA i l'article 25 del Decret 127/2006, de 15 de setembre, del Consell de la Generalitat Valenciana, que desenvolupa l'esmentada llei.  
Aquest certificat de compatibilitat urbanística, informa que si és compatible amb la normativa i el planejament urbanístic municipal, però requeria informe favorable del Ministeri de Foment, per estar dins de l'àmbit de servituds aeronàutiques de l'aeroport de Benlloch.  
  
S'acompanya a la sol·licitud còpia de l'informe favorable del Ministeri de Foment de data 10 de gener de 2011, al complir amb les servituds aeronàutiques del Pla director publicat.  
Segon. En data 15 d'abril de 2011, es comunica al Servei Territorial d'Urbanisme, de la Direcció Territorial de Castelló de la llavors Conselleria de Medi Ambient, Aigua, Urbanisme i Habitatge, l'inici de la tramitació de l'autorització ambiental integrada, ja que en data 17 de març de 2011, des d'aqueix servei es comunica que a instàncies del titular de l'activitat s'havia sol·licitat la tramitació de la Declaració d'Interés Comunitari, per la qual cosa s'havia admés a tràmit aquesta sol·licitud, començant la seua tramitació.  
Tercer. El 3 de maig de 2011, s'oficia requeriment al titular perquè aporte nova documentació complementària a l'aportada en la seua sol·licitud, que és esmenada després d'un ajornament concedit al titular en data 6 de juny de 2011.  
Quart. Una vegada admesa a tràmit la sol·licitud, la Conselleria remet l'expedient a totes les administracions públiques i òrgans de la Generalitat que han d'intervindre en la resolució de l'autorització ambiental integrada, a fi que informen sobre la suficiència de la documentació que s'adjunta a la sol·licitud, en el termini de 20 dies, de conformitat al que estableix l'article 27 de la LPCCA i l'article 26 del Decret 127/2006, de 15 de setembre, del Consell de la Generalitat Valenciana, que desenvolupa la Llei 2/2006 esmentada.  
Cinqué. Amb data 20 de març de 2012 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 28 de la LPCCA,i es publica anunci en el Diari Oficial de la Comunitat Valenciana (núm. 6737).  
  
Durant aquest no es presenten al·legacions al projecte, en la Direcció Territorial de Castelló de la Conselleria d'Infraestructures, Territori i Medi Ambient, i en la Direcció Territorial d'Energia de Castelló de la Conselleria d'Economia, Indústria i Comerç, constant en l'expedient ambdós certificats de la informació pública.  
En l'Ajuntament de Benlloch, es presenta una al·legació segons consta en el certificat de la informació pública aportat a l'expedient, per Juan García Salas Infante, en representació de la mercantil Aeroport de Castelló, SL (AEROCAS) en què després d'una sèrie de consideracions i argumentacions, manifesta el perill d'atracció d'aus als voltants de l'aeroport propiciada per la instal·lació de la planta projectada. Es dóna trasllat d'aquesta al·legació a la persona interessada i aquesta addueix una sèrie de mesures previstes ja en el projecte pel qual es minimitza la possible atracció d'animals, i així li ho ha comunicat a l'al·legant. Vist això emet un informe el cap del Servei Territorial de Medi Ambient pel qual assenyala la continuació de la tramitació de l'expedient d'autorització ambiental integrada.  
Sisé. Transcorregut el termini d'informació pública, se sol·licita l'informe, previst en els articles 29 a 34 de la LPCCA, a les diferents administracions públiques i òrgans de la Generalitat consultats anteriorment perquè es pronuncien sobre l'adequació del projecte a tots aquells aspectes que siguen de la seua competència.  
Seté. Amb data 31 d'octubre de 2012, el director Territorial d'Infraestructures, Territori i Medi Ambient de Castelló, adopta la Resolució per la qual es concedeix a la mercantil Promociones Rurales de Biogas Benlloch, SL, l'autorització ambiental integrada per a la instal·lació d'una planta de biogàs, en el terme municipal de Benlloch, que queda inscrita en el Registre General d'Instal·lacions AAI de la Comunitat Valenciana amb el número 643/AAI/CV.  
Aquesta resolució va ser notificada a l'empresa promotora i a la resta d'organismes informadors en data 14 de novembre de 2012, i va ser publicada en el Diari Oficial de la Comunitat Valenciana núm. 6940, en data 10 de gener de 2013.  
Huité. El titular presenta recurs d'alçada dirigit a la direcció general. Després de la resolució del recurs d'alçada, amb data 21 de febrer de 2013, el director Territorial d'Infraestructures, Territori i Medi Ambient de Castelló, adopta la Resolució per la qual es modifica l'autorització ambiental integrada en el seu apartat 8.b de l'annex I.  
Aquesta resolució de modificació va ser notificada a l'empresa promotora i a la resta d'organismes informadors en data 5 de març de 2013, i va ser publicada en el Diari Oficial de la Comunitat Valenciana número 7003, en data 15 d'abril de 2013.  
Nové. Amb data 25 d'octubre de 2013 se sol·licita informació a l'Ajuntament de Benlloch, sobre si l'empresa està en funcionament, i contesten aquest en data 14 de novembre de 2013 que la planta de biogàs no està en funcionament.  
Aquest informe es va remetre amb data 22 de novembre de 2013 al Servei d'Inspecció Mediambiental de la Direcció General de Qualitat Ambiental de la Conselleria d'Infraestructures, Territori i Medi Ambient.  
Deu. Amb data 18 de març de 2014, se li va recordar a la mercantil Promociones Rurales de Biogás Benlloch, SL, que, d'acord amb el que indica tant en la Resolució de 31 d'octubre de 2012, apartat quart del Resolc com en l'article 63 de la Llei 2/2006, de 5 de maig, de Prevenció de la Contaminació i Qualitat Ambiental, i l'article 68 de Decret 127/2006, de 15 de setembre, del Consell de la Generalitat Valenciana que desenvolupa la Llei 2/2006, és requisit previ a l'inici de qualsevol tipus d'activitat de la planta, l'obtenció de l'autorització d'inici d'activitat.  
Onze. Amb data 17 de novembre de 2015 s'emet proposta de caducitat per no presentar autorització d'inici, i es notifica a l'empresa promotora per mitjà de publicació en el BOE de data 18 de gener de 2016, concedint-li un termini de 10 dies per a examinar la proposta i al·legar el que considere convenient als seus interessos.  
Dotze. En data de hui no han presentat cap documentació.  
  
Als anteriors fets s'apliquen els següents  
  
Fonaments de dret  
  
Primer. D'acord amb l'article 20 de la LPCCA, les activitats que apareixen en els annexos I i II d'aquesta llei, estan subjectes a autorització ambiental integrada.  
La instal·lació de referència està inclosa en l'epígraf 5.1 de l'annex II de la LPCCA: Instal·lacions l'activitat principal de les quals siga la valorització de residus no perillosos o l'eliminació d'aquests residus en llocs diferents dels abocadors, d'una capacitat de més de 10 tones per dia.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria d'Agricultura, Medi Ambient, Canvi Climàtic i Desenvolupament Rural, d'acord amb l'article 3.8 del text consolidat de la Llei 16/2002 i el Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat.  
  
D'altra banda, de conformitat amb allò que disposa l'article 24.1 de la Llei 2/2006, de 5 de maig esmentada, la competència per a la tramitació i resolució del procediment d'autorització ambiental integrada d'aquesta instal·lació per desenvolupar-se en aquesta activitats incloses en l'annex II de la Llei 2/2006, correspon a la Direcció Territorial de Castelló en l'àmbit territorial de la qual s'ubica l'activitat.  
Tercer. De l'article 61 de la LPCCA, es desprén que: «1. Les autoritzacions ambientals integrades caducaran en els supòsits següents:  
  
a) Quan l'activitat, instal·lació o projecte no comence a exercir-se o executar-se en el termini de tres anys, a partir de la data de l'atorgament de l'autorització, sempre que en aquesta no es fixe un termini superior....  
  
...4, La caducitat quan corresponga, serà declarada formalment per l'òrgan que haguera atorgat l'instrument d'intervenció ambiental corresponent, per mitjà de la instrucció del corresponent procediment administratiu, amb audiència al titular de l'autorització ambiental integrada o llicència d'activitat».  
Cosa que implica d'acord amb el que estableix l'article 60.2 l'extinció dels efectes de l'autorització ambiental integrada concedida.  
  
  
Per tot el que s'ha exposat anteriorment s'arriba a la següent resolució:   
  
Primer  
Declarar la caducitat de l'autorització ambiental integrada número 643/AAI/CV concedida a la mercantil Promociones Rurales de Biogás Benlloch, SL, per a la instal·lació d'una planta de biogàs a Benlloch (Castelló) per haver transcorregut un termini superior a tres anys des de la concessió de l'AAI esmentada sense haver obtingut l'autorització d'inici d'activitat i amb els efectes establits en l'article 60.2 de la Llei 2/2006, de 5 de maig, de prevenció de la contaminació i qualitat ambiental.  
  
Segon  
Aquesta resolució, no posa fi a la via administrativa, per la qual cosa es podrà presentar recurs d'alçada davant el director general del canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural en el termini d'un mes des del següent dia a la recepció de la seua notificació, d'acord amb el que disposa els articles 114 i 115 de la Llei 30/199, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
  
Castelló de la Plana, 17 de febrer de 2016.- El director territorial: Antonio Luis García Sanz.